Ynys Llanddwyn - Wicipedia

# Ynys Llanddwyn

### Oddi wrth Wicipedia, y gwyddoniadur rhydd.

Ynys Llanddwyn a'i goleudy yn y gaeaf

Mae Ynys Llanddwyn yn ynys lanw ger Niwbwrch ar arfordir de-orllewinol Ynys Môn, ar lan Afon Menai gyferbyn i Caernarfon, yng ngogledd Cymru.

Cysylltir yr ynys fechan hon â'r Santes Dwynwen, nawddsant cariadon Cymru. Gellir cyrraedd gweddillion yr eglwys trwy ddilyn llwybr gwyrdd ar hyd yr ynys o'r sarn. Mae'r adfeilion yn perthyn i'r 16eg ganrif ond credir bod eglwys hynafol ar y safle cyn hynny. Roedd yr eglwys yn rhan o ofalaeth Eglwys Gadeiriol Bangor a thyfodd yn gefnog gan fod cynifer o bererinion yn ymweld â'r ynys yn yr Oesoedd Canol. Ger yr eglwys mae Ffynnon Ddwynwen; credid fod symudiadau'r pysgod ynddi yn darogan y dyfodol i gariadon.

Ynys lanw yw Ynys Llanddwyn. Gellwch gerdded iddi dros y sarn tywod meddal pan fo'r llanw allan. Mae'n Warchodfa Natur. Ceir nifer o rywogaethau o flodau gwyllt yno, yn cynnwys Pig yr aran (Mynawyd y bugail). Ym mis Hydref mae nifer o adar i'w gweld ar yr ynys, yn cynnwys pibyddion coesgoch a phiod môr. Ym mhen yr ynys mae rhes o fythynnod pysgotwr a dau oleudy. Mae'r baeau bychain yn dywodlyd a braf yn yr haf.

Mae'r golygfeydd oddi yno dros fryniau Eryri a'r Eifl i'r de a'r de-orllewin yn fendigedig.

Wedi dod o "http://cy.wikipedia.org../../../y/n/y/Ynys_Llanddwyn_06b7.html"

Categorïau tudalen: Ynysoedd Cymru | Ynys Môn | Eglwysi Cymru

##### Views

- Erthygl
- Sgwrs
- Diwygiad cyfoes

##### Chwilio